Þann 25. maí 2018 hlaut Ida Semey styrk frá Velferðarráðuneytinu vegna verkefnisins ” Matur er manns gaman ” sótt var um styrk til atvinnumála kvenna fyrir árið 2018 . Afhending styrksins fór fram í Hörpu og mætti Ida þangað til að taka við styrk að upphæð 600.000 kr . Ida rekur Kaffi Klöru á Ólafsfirði ásamt fjölskyldu og verður styrkurinn nýttur til að gera viðskiptaáætlun fyrir nýstárlega afþreyingu . Við styrkafhendinguna Verkefnið er hugsað til að setja upp matreiðslunámskeið fyrir ferða - og heimamenn . Ferðamenn koma til með að elda íslenskan mat en heimamenn takast á við framandi eldamennsku , Ida ætlar að nota hráefni úr nærumhverfinu eins og t.d. bjór í matreiðsluna . Það er engin álíka afþreying til á Norðurlandi . Við hjá Trölla.is óskum Idu til hamingju með styrkinn og það verður gaman að fylgjast með þegar þessi námskeið fara af stað .